रावी नदी पर चंबा के पास एनएचपीसी ने बांध बनाया है। इस बांध से पानी छोड़े जाने पर कभी भी नदी में पानी बढ़ सकता है। इसलिए नदी के किनारे हर थोड़ी दूर पर बोर्ड लगाकर लिखा गया है कि नदी के करीब न जाएं पानी कभी बढ़ सकता है। चंबा शहर में रावी नदी पर दो प्रमुख पुल हैं। पहला पुल है शीतला ब्रिज। पुराना शीतला ब्रिज सस्पेंस ब्रिज था, अब उसी की जगह नया पुल बन गया है। यह पुल सुलतानपुर और चंबा शहर के बीच है। सुल्तानपुर और परेल के बीच रावी पर दूसरा पुल है जिसका नाम बालू ब्रिज है। यहां से भारमौर के लिए रास्ता आगे चला जाता है।